stanford-oval/wikipedia huggingface dataset:
ธัญญ์วาริน สุขะพิสิษฐ์
การเมือง

วันพฤหัสบดีที่ 15 พฤศจิกายน พ.ศ. 2561 ธัญญ์วารินได้เดินทางมาสมัครเป็นสมาชิกพรรคอนาคตใหม่ เธอได้ให้สัมภาษณ์ว่า ตัดสินใจมาทำงานการเมืองกับพรรคอนาคตใหม่ เพราะชื่นชอบในวิสัยทัศน์ ไทย 2 เท่า ในเรื่องคนเท่าเทียมกัน ซึ่งตรงกับอุดมการณ์ที่ตนต้องการขับเคลื่อน นำเสนอสู่สังคมมาโดยตลอดผ่านผลงานภาพยนตร์  ธัญญ์วารินตั้งเป้าไว้ว่าจะเป็น ส.ส. กะเทยแต่งหญิงคนแรกของไทยในสภา และตั้งใจว่าจะใช้ช่องทางการเมือง ในการเรียกร้อง ผลักดัน ประเด็นผู้มีความหลากหลายทางเพศและประเด็นศิลปวัฒนธรรมทั้งในสภาฯ และนอกสภาฯ
จนใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อลำดับที่ 9 สังกัดพรรคอนาคตใหม่
หลังจากพรรคอนาคตใหม่ถูกยุบ เธอย้ายไปสังกัด พรรคก้าวไกล ในเวลาต่อมา
วันที่ 28 ตุลาคม พ.ศ. 2563 ศาลรัฐธรรมนูญอ่านคำวินิจฉัยว่า ธัญญ์วารินเป็นผู้ถือหุ้นในบริษัท เฮดอัพ โปรดักชั่น และบริษํท แอมฟายน์ โปรดักชั่น จำกัด ประกอบกิจการหนังสือพิมพ์และสื่อมวลชน ในวันที่ 6 กุมภาพันธ์ พ.ศ. 2562 ซึ่งเป็นวันที่พรรคอนาคตใหม่ยื่นบัญชีรายชื่อสมัครรับเลือกตั้ง ส.ส.แบบบัญชีรายชื่อต่อคณะกรรมการการเลือกตั้ง จึงวินิจฉัยให้สมาชิกภาพ ส.ส. สิ้นสุดลง
ธัญญ์วารินได้ตัดสินใจไม่ลงสมัคร ส.ส. ต่อในสมัยถัดไป โดยให้สัมภาษณ์ว่าตนเองไม่ได้ยึดติดกับตำแหน่ง ส.ส. แต่ก็มีโอกาสที่ตนจะกลับเข้ามาทำงานการเมืองอีกในอนาคต
การเมือง > ประวัติการลงสมัครรับเลือกตั้ง ส.ส.

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 บัญชีรายชื่อ สังกัดพรรคอนาคตใหม่ → พรรคก้าวไกล
การศึกษา

มัธยมศึกษา โรงเรียนราชสีมาวิทยาลัย จังหวัดนครราชสีมา
ปริญญาตรี ศิลปศาสตรบัณฑิต คณะมนุษยศาสตร์และสังคมศาสตร์ มหาวิทยาลัยขอนแก่น วิชาเอกภาษาฝรั่งเศส วิชาโทภาษาอังกฤษ
ผลงาน > การแสดง > ละคร

2541 ละครเรื่อง ชายไม่จริงหญิงแท้ ช่อง 3
2542 ละครเรื่อง ยอดยาหยี  ช่อง 3
2553 ละครเรื่อง “ผีแม่ม่าย ผู้ชายปากแดง” ช่อง 3
2553 ละครเรื่อง “ผู้ใหญ่บ้านนะยะ” ช่อง 3
2554 ละครเรื่อง “ซุปตาร์สตอเบอรี่” ช่อง 3
2560 ซีรีส์เรื่อง "การกลับมา" ช่อง GMM 25
2565 ซีรีส์เรื่อง "สงครามดอกไม้ The War Of Flowers" ช่อง GMM 25
ผลงาน > การแสดง > ภาพยนตร์

2544 ภาพยนตร์สั้น เรื่อง แหวน (Ring)
2545 ภาพยนตร์สั้น เรื่อง “เปลือก (Deep Inside)
2548 ภาพยนตร์อิสระขนาดยาว เรื่อง ”มาลัยเสี่ยงรัก (Sugarless)
2548 ภาพยนตร์สั้นไทย-เกาหลี เรื่อง “Top secret”
2549 ภาพยนตร์อิสระสั้นและยาว เรื่อง “สิ่งสุดท้ายปลายทาง (At the end of a journey)
2549 ภาพยนตร์สั้น “ในเปลือก (Into the seed) ”
2549 ภาพยนตร์สั้น “กะเทยนรก (Queer from the hell of tears part I: Innocence) ”
2549 ภาพยนตร์สั้น “รัก/ผิด/บาป (In the name of SIN) ”
2550 ภาพยนตร์เรื่อง อสุจ๊าก (The Sperm)
2553 ภาพยนตร์เรื่อง “ใคร..ในห้อง”
2557 ภาพยนตร์เรื่อง“ตายโหง ตายเฮี้ยน” (ตอน ซ่องผี ท่าล้อซอย9)
2560 ภาพยนตร์เรื่อง“Insects in the Backyard”
ผลงาน > กำกับการแสดง > ละครโทรทัศน์

2546 ละครสั้นเทิดพระเกียรติสมเด็จย่าเรื่อง “ย่า...ผู้ให้ชีวิตใหม่” ช่อง 11
2554 ละครเรื่อง "สูตรรักแซ่บอีหลี" ช่อง 3
2556 ละครเรื่อง “มารกามเทพ” ช่อง 5
2557 ซีรีส์เรื่อง "คาราบาว เดอะ ซีรีส์ ตอน บัวลอย" ช่อง 9
2558 ซีรีส์เรื่อง "ปริศนาอาฆาต" ช่อง GMM 25
2559 ซีรีส์เรื่อง "Love Songs Love Stories ตอน คนไม่มีสิทธิ์" ช่อง GMM 25
2559 ซีรีส์เรื่อง "สงครามแย่งผู้ ตอน รักไม่ได้หรือไม่ได้รัก" ช่อง GMM 25
2560 ซีรีส์เรื่อง "คลับฟรายเดย์ ตอน รักแท้หรือแค่ผูกพัน" ช่อง GMM 25
2560 ละครเรื่อง “เตียงนางไม้” ช่อง 3
2561 ละครเรื่อง “เสน่หามายา” ช่อง 7
2565 ซีรีส์เรื่อง "สงครามดอกไม้ The War Of Flowers" ช่อง GMM 25
2566 ซีรีส์เรื่อง "Club Friday The Series Moments & Memories รักนี้...ไม่มีลืม ตอน รักสุดหัวใจ" ช่องวัน 31
256.. ละครเรื่อง "เทวดาเพื่อนรัก" ช่อง 3
ผลงาน > กำกับการแสดง > กำกับภาพยนตร์

2553 ภาพยนตร์เรื่อง “ตายโหง” ตอน ศพแทงค์น้ำ
2554 ภาพยนตร์เรื่อง “ฮักนะ 'สารคาม”
2555 ภาพยนตร์เรื่อง “It Gets Better ไม่ได้ขอให้มารัก”
2557 ภาพยนตร์เรื่อง “เธอ เขา เรา ผี”
2557 ภาพยนตร์เรื่อง “ฟินสุโค่ย”
2558 ภาพยนตร์เรื่อง “รด.เขาชนผี ที่เขาชนไก่”
2558 ภาพยนตร์เรื่อง “คืนนั้น Red wine in the dark Night”
2559 ภาพยนตร์เรื่อง “ปั๊มน้ำมัน”
2560 ภาพยนตร์เรื่อง“Insects in the Backyard”
ผลงาน > กำกับการแสดง > ภาพยนตร์สั้น

2544 ภาพยนตร์สั้น เรื่อง “แหวน (Ring)
2545 ภาพยนตร์สั้น เรื่อง “เปลือก (Deep Inside)
2546 ภาพยนตร์ดิจิตอลขนาดยาวเรื่อง “ครั้งแรก”
2548 ภาพยนตร์อิสระขนาดยาวเรื่อง “รัก...ไม่รู้จบ (Love…never ending) ...ผู้กำกับร่วม
2548 ภาพยนตร์สั้นไทย-เกาหลี เรื่อง “Top secret”
2549 ภาพยนตร์อิสระสั้นและยาว เรื่อง “สิ่งสุดท้ายปลายทาง (At the end of a journey)
2549 ภาพยนตร์สั้น “ในเปลือก (Into the seed) ”
2549 ภาพยนตร์สั้น “กะเทยนรก (Queer from the hell of tears part I: Innocence) ”
2549 ภาพยนตร์สั้น “รัก/ผิด/บาป (In the name of SIN) ”
2550 ภาพยนตร์อิสระสั้นและยาว เรื่อง “Phone mood” “รักไร้ราก (Undiscovered heart) ” “Look at me”
2551 ภาพยนตร์สั้นเรื่อง “เวลากับความทรงจำและสิ่งที่ทำเพื่อเธอ (Timeless memory and everything I’ve done for you) ”
2551 ภาพยนตร์สั้น “I’m fine.สบายดีค่ะ”
2551 ภาพยนตร์สั้น “ตุ๊กตาอยู่ไหน (Where’s my doll?) ”
2551 ภาพยนตร์สั้น 10 วินาที เรื่อง “พักร้อน”  บ.ไนกี้ ประเทศไทย จำกัด
ผลงาน > เขียนบทภาพยนตร์

2544 บทภาพยนตร์สั้น เรื่อง “แหวน (Ring)
2545 บทภาพยนตร์สั้น เรื่อง “เปลือก (Deep Inside)
2546 บทภาพยนตร์ดิจิตอลขนาดยาวเรื่อง “ครั้งแรก”
2548 บทภาพยนตร์อิสระขนาดยาวเรื่อง “รัก...ไม่รู้จบ (Love…never ending)
2548 บทภาพยนตร์สั้นไทย-เกาหลี เรื่อง “Top secret”
2549 บทภาพยนตร์อิสระสั้นและยาว เรื่อง “สิ่งสุดท้ายปลายทาง (At the end of a journey)
2549 บทภาพยนตร์สั้น “ในเปลือก (Into the seed) ”
2549 บทภาพยนตร์สั้น “กะเทยนรก (Queer from the hell of tears part I: Innocence) ”
2549 บทภาพยนตร์สั้น “รัก/ผิด/บาป (In the name of SIN) ”
2549 บทภาพยนตร์สั้น “เด็กหลง (Lost child) ”
2550 บทภาพยนตร์อิสระสั้นและยาว เรื่อง “Phone mood” “รักไร้ราก (Undiscovered heart) ” “Look at me”
2551 บทภาพยนตร์สั้นเรื่อง “เวลากับความทรงจำและสิ่งที่ทำเพื่อเธอ (Timeless memory and everything I’ve done for you) ”
2551 บทภาพยนตร์สั้น “I’m fine.สบายดีค่ะ”
2551 บทภาพยนตร์สั้น “ตุ๊กตาอยู่ไหน (Where’s my doll?) ”
2552 บทภาพยนตร์เรื่อง “หอแต๋วแตก 2” หรือ “หอแต๋วแตก แหกกระเจิง”
2553 บทภาพยนตร์เรื่อง “ตายโหง” ตอน ศพแทงค์น้ำ
2554 บทภาพยนตร์เรื่อง “ฮักนะ 'สารคาม”
2555 บทภาพยนตร์เรื่อง “It Gets Better ไม่ได้ขอให้มารัก”
2558 บทภาพยนตร์เรื่อง “คืนนั้น Red wine in the dark Night”
2560 บทภาพยนตร์เรื่อง“แมลงรักในสวนหลังบ้าน Insects in the Backyard”
ผลงาน > ครูสอนการแสดง

2549 Acting coach นักแสดงภาพยนตร์เรื่อง “เขาชนไก่”
2549 Acting coach นักแสดงภาพยนตร์เรื่อง อสุจ๊าก (The Sperm)
2550 Acting coach ภาพยนตร์เรื่อง “Wonderful town”
2552 Acting coach ภาพยนตร์เรื่อง “แต๋วเตะตีนระเบิด” บ.พระนครฟิลม์
2552 Acting coach และคัดเลือกนักแสดง ภาพยนตร์เรื่อง “Four Romances ฝัน หวาน อาย จูบ” ตอน “จูบ”
ผลงาน > ควบคุมการผลิต

2546 ภาพยนตร์ดิจิตอลขนาดยาวเรื่อง “ครั้งแรก”
2548 ภาพยนตร์อิสระขนาดยาว เรื่อง ”มาลัยเสี่ยงรัก (Sugarless) ”
2548 ภาพยนตร์อิสระขนาดยาวเรื่อง “รัก...ไม่รู้จบ (Love…never ending) ”
2548 ภาพยนตร์สั้น ไซไฟ เรื่อง “Kiss the machine”
2548 ภาพยนตร์สั้น แอคชั่นดราม่า เรื่อง “กอด”
2548 ภาพยนตร์สั้นไทย-เกาหลี เรื่อง “Top secret”
2549 ภาพยนตร์อิสระสั้นและยาว เรื่อง “สิ่งสุดท้ายปลายทาง (At the end of a journey) ”
2549 โครงการชวนเด็กดูหนังสนับสนุนโดย สสส.และยุทธศาสตร์สื่อเด็ก (ผลิตภาพยนตร์สั้น	สำหรับเด็กและเยาวชน)
2550 ภาพยนตร์อิสระสั้นและยาว เรื่อง “Phone mood” “รักไร้ราก (Undiscovered heart) ” “Look at me”
2551 ภาพยนตร์สั้นเรื่อง “เวลากับความทรงจำและสิ่งที่ทำเพื่อเธอ (Timeless memory and everything I’ve done for you) ”
แหล่งข้อมูลอื่น

Thanwarin Sukhaphisit  ที่อินเทอร์เน็ตมูวีเดตาเบส
หม่อมหลวงนวลผ่อง เสนาณรงค์

| ท่านผู้หญิง นวลผ่อง เสนาณรงค์ |
| --- | --- |

เกิด: 12 กุมภาพันธ์ พ.ศ. 2472
เสียชีวิต: 28 กุมภาพันธ์ พ.ศ. 2540 (68 ปี)
คู่สมรส: แสวง เสนาณรงค์
บุตร: เพชรพริ้ง สารสิน พราวพร เสนาณรงค์ แมนพงศ์ เสนาณรงค์
บิดามารดา: หม่อมสนิทวงศ์เสนี (หม่อมราชวงศ์ตัน สนิทวงศ์) แผ้ว สนิทวงศ์เสนี
ท่านผู้หญิงนวลผ่อง เสนาณรงค์ (12 กุมภาพันธ์ พ.ศ. 2472 - 28 กุมภาพันธ์ พ.ศ. 2540) (เดิม หม่อมหลวงนวลผ่อง สนิทวงศ์) เป็นธิดาของพลตรี หม่อมสนิทวงศ์เสนี (หม่อมราชวงศ์ตัน สนิทวงศ์) กับท่านผู้หญิงแผ้ว สนิทวงศ์เสนี สมรสกับพลเอก แสวง เสนาณรงค์ อดีตรัฐมนตรีประจำสำนักนายกรัฐมนตรี เมื่อปี พ.ศ. 2497 มีบุตร-ธิดา 3 คน คือ
เพชรพริ้ง สารสิน อดีตผู้อำนวยการใหญ่ ฝ่ายภาพลักษณ์และสื่อสารองค์กร บริษัท การบินไทย จำกัด (มหาชน)
พราวพร เสนาณรงค์ ผู้ช่วยเลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (สมรสกับ พลตำรวจตรี ทันตแพทย์ พิมล บำรุง)
แมนพงศ์ เสนาณรงค์ รองผู้จัดการ ตลาดหลักทรัพย์แห่งประเทศไทย
ท่านผู้หญิงนวลผ่อง เสนาณรงค์ถึงแก่อนิจกรรม เมื่อวันที่ 28 กุมภาพันธ์ พ.ศ. 2540 สิริอายุ 68 ปี มีพิธีพระราชทานเพลิงศพเมื่อวันที่ 26 เมษายน พ.ศ. 2540 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร
เกียรติคุณ

ท่านผู้หญิงนวลผ่อง ได้รับใช้ใต้เบื้องพระยุคลบาทสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในตำแหน่งผู้อำนวยการกองหารายได้ สภากาชาดไทย ช่วยเหลืองานด้านอื่น ๆ ของสภากาชาดไทย อาทิ เป็นกรรมการวางแผนและพัฒนา และกรรมการจัดการทรัพย์สิน ได้รับรางวัลบุคคลดีเด่นของชาติ ปี พ.ศ. 2539 สาขาเผยแพร่เกียรติภูมิของไทยจากสำนักงานคณะกรรมการเอกลักษณ์ของชาติ และเป็นนายกคนแรกของสมาคมศิษย์เซนต์ฟรังซีสซาเวียร์ คอนแวนต์
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2528 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2531 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2539 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
เคหาสน์ดาว

| เคหาสน์ดาว |
| --- | --- |

สร้างโดย: บริษัท เอ็กแซ็กท์ จำกัด
กำกับโดย: สุพล วิเชียรฉาย
แสดงนำ: ศักดิ์สิทธิ์ แท่งทอง นุสบา วานิชอังกูร
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 28 ตอน
การผลิต
ผู้อำนวยการสร้าง: ถกลเกียรติ วีรวรรณ
ความยาวตอน: ประมาณ 50 นาที/ตอน
ออกอากาศ
เครือข่าย: ช่อง 5
ออกอากาศ: 19 ธันวาคม พ.ศ. 2535 – 26 มีนาคม พ.ศ. 2536
เคหาสน์ดาว เป็นละครโทรทัศน์ไทยของเอ็กแซ็กท์ ที่ออกอากาศในปี พ.ศ. 2535-2536 และเป็นการพบกันอีกครั้ง ของคู่พระนางจากละครเรื่อง รักในรอยแค้น คือ ศักดิ์สิทธิ์ แท่งทอง และ นุสบา วานิชอังกูร โดยเป็นเรื่องราวของ "คุณเขียว" หนุ่มสถาปนิกจากรั้วศิลปากรที่มีบุคลิกซื่อ ๆ มองโลกในแง่ดี และไม่เป็นพิษเป็นภัยกับใคร ที่ต้องมารับหน้าที่ออกแบบบ้านให้ "คุณจ๋อม" อาจารย์สาวของคณะมนุษยศาสตร์ มหาวิทยาลัยเกษตรศาสตร์ที่มีความตั้งใจแน่วแน่ที่จะสร้างบ้านของตนเองเพื่อแม่และน้องสาว จากความฝันของคุณจ๋อม ทำให้ได้มารู้จักกับ คุณเขียว และความสัมพันธ์ของคนทั้งคู่ได้ก่อตัวขึ้นเรื่อย ๆ จนกลายเป็นความรัก
ละครเรื่องนี้ มีเนื้อหาเบา ๆ สนุกสนาน แต่แฝงไว้ด้วยแง่คิดเล็ก ๆ น้อย ๆ เคหาสน์ดาว สร้างจากบทประพันธ์ของ วาณิช จรุงกิจอนันต์ บทโทรทัศน์ ทองขาว ทวีปรังษีนุกูล, สรรเสริญ สันติวงศ์ และ กำกับการแสดงโดย สุพล วิเชียรฉาย ก่อนหน้านี้เคยมีการสร้างเป็นภาพยนตร์ไทยโดย ศุภักษร ฉายในปี พ.ศ. 2530 นำแสดงโดย สมประสงค์ สิงหวนวัฒน์, อนุสรา จันทรังษี, อภิศักดิ์ เจตสมมา, ศริญญา บุญยงค์ และ สุริวิภา กุลตังค์วัฒนา
และในปี พ.ศ. 2558 ได้นำกลับมาสร้างใหม่อีกครั้ง นำแสดงโดย ชัยพล จูเลี่ยน พูพาร์ต, จินตนัดดา ลัมะกานนท์, วรเวช ดานุวงศ์, อรจิรา กุลดิลก, กรณ์ภัสสร ด้วยเศียรเกล้า, อัครัฐ นิมิตรชัย
นักแสดงหลัก

| ปี | พ> ศ. 2530 | พ> ศ. 2535-2536 | พ> ศ. 2558 |
| --- | --- | --- | --- |
| สถานีออกอากาศ/รูปแบบการนำเสนอ | ภาพยนตร์ | ละคร ช่อง 5 | ละคร ช่องวัน |
| ผู้ผลิต |  | เอ็กแซ็กท์ | เอ็กแซ็กท์   ซีเนริโอ   บริษัท อู่ข้าวอู่น้ำ ภาพยนตร์ จำกัด |
| บทโทรทัศน์/บทภาพยนตร์ | ศุภักษร | ทองขาว ทวีปรังษีนุกูล   สรรเสริญ สันติวงศ์ | ธนินทร อุชุภาพ   ทืมไฟร์เตอร์แลป    คิมหันต์ กาญจนสมใจ   วิลาสินี เรืองประจวบกุล   รัชฏ์ภูมิ บุญบัญชา   วรกร วีระกุล   มนชยา พานิชสาส์น |
| ผู้กำกับการแสดง | ศุภักษร | สุพล วิเชียรฉาย | พันธุ์ธัมม์ ทองสังข์   กรัณย์ คุ้มอนุวงศ์ |
บทบาท: นักแสดงหลัก
| คุณเขียว (สงคราม สัมพันธ์พงษ์) | สมประสงค์ สิงหวนวัฒน์ | ศักดิ์สิทธิ์ แท่งทอง | ชัยพล จูเลี่ยน พูพาร์ต |
| จ๋อม (ดาวส่อง) | อนุสรา จันทรังษี | นุสบา วานิชอังกูร | จินตนัดดา ลัมะกานนท์ |
| แสนเสน่ห์ | ศริญญา บุญยงค์ | พิมพ์ผกา เสียงสมบุญ | คีรติ มหาพฤกษ์พงศ์ |
| คุณปู (ปูชนีย์) |  | วรวุฒิ ธีระพล | อนุสรณ์ มณีเทศ |
| แก่ | - | วิทิต แลต | ชวิน ลิขิตเจริญพงศ์ |
| จ๋าย | - | เขมสรณ์ หนูขาว | ธันย์ชนก สายสวัสดิ์ |
| ทวนธน (ทวน)/พี่ทวน | - | ปริญญ์ วิกรานต์ | อัครัฐ นิมิตรชัย |
| เหมียว | - | นัฏฐา ลอยด์  | กรณ์ภัสสร ด้วยเศียรเกล้า |
ละครโทรทัศน์ พ.ศ. 2535-2536 > รายชื่อนักแสดง

ศักดิ์สิทธิ์ แท่งทอง รับบทเป็น "คุณเขียว" หรือ สงคราม สัมพันธ์พงษ์
นุสบา วานิชอังกูร รับบทเป็น  "คุณจ๋อม" หรือ ดาวส่อง
พิมพ์ผกา เสียงสมบุญ รับบทเป็น "แสนเสน่ห์ อัศวภิรมย์สุขสันต์" แฟนของเขียว
วรวุฒิ ธีระพล รับบทเป็น  "คุณปู"
วิทิต แลต รับบทเป็น   "แก่" น้องชายของเขียว
เขมสรณ์ หนูขาว รับบทเป็น  "จ๋าย" น้องสาวของจ๋อม
ปริญญ์ วิกรานต์ รับบทเป็น  "ทวนธน" เพื่อนสนิทของเขียว
นัฏฐา ลอยด์ รับบทเป็น  "เหมียว" ภรรยาของทวนธน และเป็นเพื่อนสนิทของจ๋อม
ดวงใจ หทัยกาญจน์ รับบทเป็น แม่ของจ๋อม
รอง เค้ามูลคดี รับบทเป็น  "สงกรานต์ สัมพันธ์พงษ์" พ่อของเขียว
อรสา พรหมประทาน รับบทเป็น "ราณี" แม่ของแสนเสน่ห์
เศรษฐา ศิระฉายา รับบทเป็น "บัญชา อัศวภิรมย์สุขสันต์" พ่อของแสนเสน่ห์
จิระศักดิ์ ปิ่นสุวรรณ รับบทเป็น คุณวา
ศรัทธา ศรัทธาทิพย์ รับบทเป็น "ป๋อง" เพื่อนของเขียว
ธัชชัย ปาละกูล รับบทเป็น "เข้ม" เพื่อนของเขียว
สรพงษ์ เอื้อชูชัย รับบทเป็น  "ก๋อย" เพื่อนของเขียว
เกียรติศักดิ์ อุดมนาค รับบทเป็น "เชษฐ์"  เพื่อนของเขียว
ละครโทรทัศน์ พ.ศ. 2535-2536 > เพลงประกอบละคร

รัก - ขับร้องโดย :  ศักดา พัทธสีมา
เติมฝัน - ขับร้องโดย :  วิยะดา โกมารกุล ณ นคร
ละครโทรทัศน์ พ.ศ. 2535-2536 > ข้อมูลการออกอากาศ

ครั้งแรก ออกอากาศตั้งแต่ 19 ธันวาคม พ.ศ. 2535 ถึง 26 มีนาคม พ.ศ. 2536 ทาง ช่อง 5
ออกอากาศอีกครั้ง ตั้งแต่ 3 พฤษภาคม พ.ศ. 2553 ถึง 28 มิถุนายน พ.ศ. 2553  ทาง แอ็กซ์ แชนแนล
ละครโทรทัศน์ พ.ศ. 2558

| เคหาสน์ดาว |
| --- | --- |

สร้างโดย: เอ็กแซ็กท์ - ซีเนริโอ - บริษัท อู่ข้าวอู่น้ำ ภาพยนตร์ จำกัด
กำกับโดย: พันธุ์ธัมม์ ทองสังข์ กรัณย์ คุ้มอนุวงศ์
แสดงนำ: ชัยพล จูเลี่ยน พูพาร์ต จินตนัดดา ลัมะกานนท์ วรเวช ดานุวงศ์ อรจิรา กุลดิลก อัครัฐ นิมิตชัย กรณ์ภัสสร ด้วยเศียรเกล้า อนุสรณ์ มณีเทศ คีรติ มหาพฤกษ์พงศ์
ดนตรีแก่นเรื่องเปิด: เด็กสร้างบ้าน - เบนซ์ วง Sunny Parade
ดนตรีแก่นเรื่องปิด: ที่ตรงนี้ - นท พนายางกูร
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 2558 : 15 ตอน
การผลิต
ผู้อำนวยการสร้าง: ถกลเกียรติ วีรวรรณ นิพนธ์ ผิวเณร
ความยาวตอน: 2558 : ประมาณ 120 นาที/ตอน
ออกอากาศ
เครือข่าย: ช่องวัน
ออกอากาศ: 14 มกราคม พ.ศ. 2558 – 4 มีนาคม พ.ศ. 2558
ใน พ.ศ. 2557 เอ็กแซ็กท์ - ซีเนริโอ และ บริษัท อู่ข้าวอู่น้ำ ภาพยนตร์ จำกัด ได้นำบทประพันธ์เรื่องนี้กลับมาสร้างเป็นละครโทรทัศน์ใหม่อีกครั้งโดยมีแผนออกอากาศให้ชมในปี พ.ศ. 2558 ทางช่องวัน
สร้างบทโทรทัศน์โดย ธนินทร อุชุภาพ, ทีมไรท์เตอร์แลป, คิมหันต์ กาญจนสมใจ, วิลาสินี เรืองประจวบกุล, รัชฏ์ภูมิ บุญบัญชาโชค, วรกร วีระกุล, มนชยา พานิชสาส์น และกำกับการแสดงโดย พันธุ์ธัมม์ ทองสังข์, กรัณย์ คุ้มอนุวงศ์
โดยออกอากาศทุกวันพุธ-พฤหัสบดี เวลา 20.15 น. ออกอากาศตั้งแต่ 14 มกราคม พ.ศ. 2558 - 4 มีนาคม พ.ศ. 2558 ทางช่องวัน
ละครโทรทัศน์ พ.ศ. 2558 > รายชื่อนักแสดง พ.ศ. 2558

ชัยพล จูเลี่ยน พูพาร์ต รับบทเป็น คุณเขียว (สงคราม สัมพันธ์พงษ์)
จินตนัดดา ลัมะกานนท์ รับบทเป็น จ๋อม (ดาวส่อง)
วรเวช ดานุวงศ์ รับบทเป็น เข้ม
อรจิรา กุลดิลก รับบทเป็น เจน (เจนจิรา)
อนุสรณ์ มณีเทศ รับบทเป็น คุณปู (ปูชนีย์)
คีรติ มหาพฤกษ์พงศ์ รับบทเป็น แสนเสน่ห์ (แสน)
อัครัฐ นิมิตรชัย รับบทเป็น ทวนธน (ทวน)/พี่ทวน
กรณ์ภัสสร ด้วยเศียรเกล้า รับบทเป็น เหมียว
ณัฏฐพงศ์ ชาติพงศ์ รับบทเป็น บาง
ลาภิสรา อินทรสูต รับบทเป็น รัมมี่ (ลำใย)
อรอนงค์ ปัญญาวงศ์ รับบทเป็น สุดใจ (แม่ของคุณจ๋อม)
วงศกร รัศมิทัต รับบทเป็น พ่อของเขียว
พิมลวรรณ หุ่นทองคำ รับบทเป็น ราณี (แม่ของแสนเสน่ห์)
ไบรอน บิชอพ รับบทเป็น บัญชา (พ่อของแสนเสน่ห์)
(บท บัญชา พ่อของแสนเสน่ห์ พากย์เสียงโดย จิราวัฒน์ วชิรศรัณย์ภัทร)
อดิเรก วัฎลีลา รับบทเป็น คุณวา
ฤทัยรัตน์ วงศ์สิรสวัสดิ์ รับบทเป็น คุณวันฉลอง (หัวหน้างานของคุณจ๋อม)
ชวิน ลิขิตเจริญพงษ์ รับบทเป็น แก่
ด.ช.อันดา อินทฤทธิ์ รับบทเป็น ก้อนหิน
สุทธาทิพย์ วุฒิชัยประดิษฐ์ รับบทเป็น แพทตี้ (แพที่)
ธันย์ชนก สายสวัสดิ์ รับบทเป็น จ๋าย
ปิยะพงศ์ ตุรงคกุล รับบทเป็น ชาติชาย (สามีเก่าของเจน, พ่อของก้อนหิน)
ภัทรศยา ยงรัตนมงคล รับบทเป็น โม (เพื่อนสาวของแสนเสน่ห์)
ธงธง มกจ๊ก รับบทเป็น เจ๊ต๋อย (เจ๊ปั้นนักแสดง)
จักรพันธ์ ตัณฑสุวรรณะ รับบทเป็น ดัมเบลล์ (เพื่อนของเจน)
กรกฎ พวงสวัสดิ์ รับบทเป็น พี่อุ้ม
เต๋อ เชิญยิ้ม รับบทเป็น ตำรวจ
วรินทร รัตนสรรค์ รับบทเป็น
จิรายุตม์ รักรัง รับบทเป็น
กิตติวงศ์ โพธิ์ปี รับบทเป็น แบงค์
ละครโทรทัศน์ พ.ศ. 2558 > เพลงประกอบละคร

เด็กสร้างบ้าน - ขับร้องโดย : เบนซ์ วง Sunny Parade (เพลงเปิด)
ที่ตรงนี้ - ขับร้องโดย : นท พนายางกูร (เพลงปิด)
คู่กัด - ขับร้องโดย : ธงไชย แมคอินไตย์
อยู่ๆ ก็มาปรากฏตัวในหัวใจ - ขับร้องโดย : พิจิกา Cover by จินตนัดดา ลัมะกานนท์
โชคชะตา - ขับร้องโดย : โซฟา
ใจบางบาง - ขับร้องโดย : พอส
L.O.V.E. - ขับร้องโดย : คูณสามซูเปอร์แก๊งค์
แตกหัก - ขับร้องโดย : มาช่า
ไม่รัก ไม่ต้อง - ขับร้องโดย นิว จิ๋ว
กลับไม่ได้ไปไม่ถึง - ขับร้องโดย : ธงไชย แมคอินไตย์
คิดถึงฉันไหมเวลาที่เธอ... - ขับร้องโดย : แท็กซี่
อยากจะลืม - ขับร้องโดย : อัสนี-วสันต์
ตุ๊กตาหน้ารถ - ขับร้องโดย : ลุลา
ลาก่อน - ขับร้องโดย : อัสนี-วสันต์
พูดไม่ค่อยเก่ง - ขับร้องโดย : AB Normal
ใจรัก - ขับร้องโดย : Calories Blah Blah
เผลอใจ - ขับร้องโดย : ลุลา, พิจิกา
อยู่ไปไม่มีเธอ - ขับร้องโดย แบล็กเฮด
ไม่รักดี - ขับร้องโดย เปเปอร์แจม
ลำดับรายการโทรทัศน์

| ช่องวัน : ละครดีดูที่ช่องวัน: วันพุธ - พฤหัสบดี 20> 15 - 22.15 น. |
| --- | --- | --- |
| ก่อนหน้า | เคหาสน์ดาว | ถัดไป |
| เสือ | เคหาสน์ดาว | เล่ห์รตี |
นิราศท่าดินแดง

| นิราศท่าดินแดง |
| --- | --- |
ชื่ออื่น: กลอนเพลงยาวนิราศ เรื่องรบพม่าที่ท่าดินแดง
กวี: พระบาทสมเด็จพระพุทธยอดฟ้าจุฬาโลกมหาราช
ประเภท: กลอนเพลงยาว นิราศ
ยุค: พระบาทสมเด็จพระพุทธยอดฟ้าจุฬาโลกมหาราช
ปีที่แต่ง: พ.ศ. 2329
 ส่วนหนึ่งของสารานุกรมวรรณศิลป์
นิราศท่าดินแดง หรือ กลอนเพลงยาวนิราศ เรื่องรบพม่าที่ท่าดินแดง เป็นกลอนเพลงยาวประเภทนิราศ พระราชนิพนธ์ในพระบาทสมเด็จพระพุทธยอดฟ้าจุฬาโลกมหาราช ทรงพระราชนิพนธ์วรรณกรรมเรื่องนี้ขึ้นเมื่อคราวเสด็จกรีธาทัพหลวงพร้อมด้วยสมเด็จพระบวรราชเจ้ามหาสุรสิงหนาท ไปตีพม่าที่ท่าดินแดง ปลายลําน้ําไทรโยค เมืองกาญจนบุรี เมื่อ พ.ศ. 2329
เนื้อหา

เนื้อหาโดยรวม ตอนต้นพรรณนาความรู้สึกที่ต้องจากนางไปไกล โดยนางที่ผู้ประพันธ์ทรงถวิลหานั้น เป็นการถวิลหาอาวรณ์ถึงเหล่าสตรีนางในโดยรวม มิได้กล่าวอย่างเฉพาะเจาะจง หลังจากนั้นพรรณนาระยะทางเสด็จฯ ซึ่งการกรีธาทัพหลวงในครั้งนี้ เป็นการเสด็จทางชลมารค เนื้อหากล่าวชมความงามของธรรมชาติสลับกับการหวนนึกถึงนาง ในตอนท้ายกล่าวถึงการรบกับพม่าที่ท่าดินแดง
เส้นทางเริ่มต้นจากกองทัพหลวงยกออกจากกรุงเทพ เมื่อวันแรมเก้าค่ำ เดือนสาม เวลาย่ำรุ่ง ผ่านมาทางด่านดาลมาถึงนางนองแล้วผ่านโขลนทวาร ซึ่งตั้งอยู่ตรงวัดไทร เขตจอมทอง หลังจากนั้นมาถึงคลองมหาไชยแล้วเข้าเขตเมืองสาครบุรี (สมุทรสาคร) จากนั้นผ่านมาทางบ้านบ่อนางขวางจนถึงย่านชื่อ ผ่านคลองสุนักข์ใน เข้าสู่สมุทรบุรี (สมุทรสงคราม) จนถึงตำบลบางกุ้ง หลังจากนั้นผ่านย่านบ้านนกแขวก เข้าสู่บ้านบำหรุ แล้วเข้าเขตเมืองราชบุรี ไปถึงท่าราบ ผ่านตำบลเจ็ดเสมียนมาถึงท่าลาด เดินทางต่อถึงบ้านม่วงชุม ผ่านมาทางปากแพรกจนมาถึงแก่งหลวงศิลาดาล หลังจากนั้นเดินทางต่อมาอีกสองวันถึงวังยางแล้วผ่านมาถึงบางลาน เดินทางต่อมาถึงน้ำตก ผ่านมาพบศาลเทพารักษ์ซึ่งเป็นศาลที่ตั้งอยู่ปากน้ำ หลังจากนั้นมาถึงวังนางตะเคียน ไปเขาท้องไอยราหลังจากนั้นถึงไทรโยค เดินทางต่อมาถึงด่านขนุน ตำบลท่าดินแดง ตําบลสามสบ ตามลําดับ
เมื่อกองทัพหลวงมาถึงด่านท่าขนุนแล้ว ก็ได้ตั้งค่ายบริเวณเชิงเขา ณ ที่นั้น หลังจากตั้งค่ายแล้วทรงมีรับสั่งให้ไพร่พลอันประกอบด้วย ลาว มอญ เขมร และไทย เข้าโจมตีทัพพม่าที่ตั้งอยู่ที่ค่ายดินแดง เมื่อทหารเข้ารบพุ่งเป็นเวลาสามวันทัพพม่าก็แตกพ่าย ปรากฎว่าไทยเป็นฝ่ายชนะ ทรงให้ติดตามพม่าที่หลบหนีไปจนถึงลำน้ำแม่กษัตริย์ การสงครามที่ท่าดินแดงจึงยุติลง
ภาพวาดการรบที่ท่าดินแดง ฝีมือของเหม เวชกร
ประเทศไทยใน พ.ศ. 2567

เหตุการณ์ที่เกิดขึ้นใน พ.ศ. 2567 (ค.ศ. 2024) ในประเทศไทย
อุทกภัยในประเทศไทย พ.ศ. 2567
ผู้นำ

พระมหากษัตริย์: พระบาทสมเด็จพระวชิรเกล้าเจ้าอยู่หัว
นายกรัฐมนตรี :
เศรษฐา ทวีสิน (เพื่อไทย; จนถึง 14 สิงหาคม)
ภูมิธรรม เวชยชัย (เพื่อไทย, รักษาการ; 14-16 สิงหาคม)
แพทองธาร ชินวัตร (เพื่อไทย; ตั้งแต่ 16 สิงหาคม)
สภาผู้แทนราษฎร: ชุดที่ 26
ประธานสภาผู้แทนราษฎร: วันมูหะมัดนอร์ มะทา (ประชาชาติ)
วุฒิสภา :
ชุดที่ 12 (ถึง 10 กรกฎาคม)
ชุดที่ 13 (เริ่ม 10 กรกฎาคม)
ประธานวุฒิสภา :
พรเพชร วิชิตชลชัย (แต่งตั้ง; จนถึง 10 กรกฎาคม)
มงคล สุระสัจจะ (อิสระ; ตั้งแต่ 26 กรกฎาคม)
ประธานศาลฎีกา :
อโนชา ชีวิตโสภณ (จนถึง 30 กันยายน)
ชนากานต์ ธีรเวชพลกุล (ตั้งแต่ 1 ตุลาคม)
เหตุการณ์ > มกราคม

2 มกราคม – รถไฟฟ้าบีทีเอส เริ่มเก็บค่าโดยสารในส่วนต่อขยายแบริ่ง-เคหะฯ และส่วนต่อขยายหมอชิต-คูคต ในอัตรา 15 บาทตลอดสาย
5 มกราคม – จะมีการเปิดจดหมายของปรีดี พนมยงค์ รัฐบุรุษอาวุโสและอดีตนายกรัฐมนตรี ที่ได้มอบให้แก่รัฐบาลฝรั่งเศส
7 มกราคม – รถไฟฟ้ามหานคร สายสีชมพู เปิดให้บริการอย่างเป็นทางการ
10 มกราคม – รอยเท้าไดโนเสาร์อายุ 225-220 ล้านปี ถูกค้นพบที่จังหวัดเพชรบูรณ์
11 มกราคม – นิติ วิวัฒน์วานิช ซึ่งได้รับพระบรมราชโองการโปรดเกล้าฯ แต่งตั้งเป็นผู้ว่าราชการจังหวัดประจวบคีรีขันธ์ เมื่อวันที่ 19 ธันวาคม 2566 เสียชีวิตกะทันหันด้วยอาการหัวใจวาย
15 มกราคม – ที่ตำบลบ่อแดง อำเภอสทิงพระ จังหวัดสงขลา เกิดเหตุกราดยิงมีผู้เสียชีวิตสองราย
16 มกราคม – คณะรัฐมนตรีเห็นชอบลดภาษีน้ำมันดีเซลลิตรละ 1 บาท มีผลถึงสิ้นเดือนเมษายน
17 มกราคม –
เหตุโรงงานผลิตพลุระเบิดในพื้นที่ ตำบลศาลาขาว อำเภอเมืองสุพรรณบุรี จังหวัดสุพรรณบุรี จนทำให้มีผู้เสียชีวิตอย่างน้อย 23 คน
อานนท์ นำภา ถูกศาลอาญาพิพากษาจำคุกเพิ่มอีก 4 ปี ในข้อหากระทำความผิดตามประมวลกฎหมาย มาตรา 112
ศักดิ์สยาม ชิดชอบ ส.ส.และเลขาธิการพรรคภูมิใจไทย ถูกศาลรัฐธรรมนูญตัดสินว่ามีความผิดฐานปกปิดหุ้นในบริษัทแห่งหนึ่งทำให้ต้องลาออกจากตำแหน่งเลขาธิการพรรค
24 มกราคม –
ศาลรัฐธรรมนูญตัดสินให้อดีตหัวหน้าพรรคก้าวไกล พิธา ลิ้มเจริญรัตน์ พ้นโทษจากคดีถือหุ้นไอทีวี ทำให้เขาได้เข้าปฏิบัติหน้าที่ในสภาผู้แทนราษฎรต่อ
ครูในโรงเรียนไม่ต้องอยู่เวรที่โรงเรียนหลังเวลาเรียนอีกต่อไปหลังเหตุการณ์ผู้ประสงค์ร้ายใช้อาวุธมีดบุกเข้าทำร้ายครูเมื่อวันที่ 20 มกราคม ที่โรงเรียนบ้านโป่งเกลือ หมู่ที่ 4 ตําบลดอยลาน อำเภอเมืองเชียงราย จังหวัดเชียงราย
31 มกราคม – ศาลรัฐธรรมนูญวินิจฉัยว่าการกระทำของพิธา ลิ้มเจริญรัตน์ และพรรคก้าวไกล จากนโยบายหาเสียงแก้ไขเพิ่มเติมประมวลกฎหมายอาญา มาตรา 112 เป็นการล้มล้างการปกครองระบอบประชาธิปไตยอันมีพระมหากษัตริย์ทรงเป็นประมุข
เหตุการณ์ > กุมภาพันธ์

1 กุมภาพันธ์:
เรืองไกร ลีกิจวัฒนะ อดีตสมาชิกวุฒิสภา ยื่นคำร้องต่อ กกต. ให้ยุบพรรคก้าวไกล
สถาบันวิจัยดาราศาสตร์แห่งชาติประกาศการค้นพบกาแลคซีมวลน้อย 13 แห่งผ่านกล้องโทรทรรศน์อวกาศเจมส์ เวบบ์
2 กุมภาพันธ์: ยูเนสโกรับรองสงกรานต์เป็นส่วนหนึ่งของมรดกทางวัฒนธรรมที่จับต้องไม่ได้
7 กุมภาพันธ์: ความไม่สงบในชายแดนภาคใต้ของประเทศไทย: รัฐบาลไทยและผู้แบ่งแยกดินแดนชาวมุสลิมเห็นพ้องถึงกระบวนการสันติภาพที่เป็นไปได้เพื่อยุติการก่อความไม่สงบซึ่งเริ่มขึ้นในปี 2547
11 กุมภาพันธ์:  เลือกตั้งนายกองค์การบริหารส่วนตำบลท่าม่วง อำเภอเทพา จังหวัดสงขลา เนื่องจากนายกอบต.ท่าม่วงถูกฆาตกรรมผู้ชนะเลือกตั้งได้แก่ วิเชียร เพ็งหนู
18 กุมภาพันธ์: ทักษิณ ชินวัตร อดีตนายกรัฐมนตรี ได้รับการปล่อยตัว หลังพักรักษาตัวในโรงพยาบาลตำรวจนาน 6 สัปดาห์ เนื่องจากอายุและสุขภาพของเขา
เหตุการณ์ > มีนาคม

6 มีนาคม – วัชรเรศร วิวัชรวงศ์ (อดีตหม่อมเจ้าวัชรเรศร มหิดล) เดินทางกลับประเทศไทยเป็นครั้งที่ 3
9 มีนาคม – ได้มีการเปิดตัวแอนิเมชันอิงประวัติศาสตร์ "๒๔๗๕ รุ่งอรุณแห่งการปฏิวัติ"
24 มีนาคม – พิธีพระราชทานเพลิงศพพระเทพกิตติปัญญาคุณ (กิติศักดิ์ กิตฺติวุฑฺโฒ)
26 มีนาคม – ทักษิณ ชินวัตร อดีตนายกรัฐมนตรี เดินทางไปเยี่ยมพรรคเพื่อไทยครั้งแรกในรอบ 17 ปี
27 มีนาคม – สภาผู้แทนราษฎรเห็นชอบร่างพระราชบัญญัติให้การสมรสของคนเพศเดียวกันถูกกฎหมายด้วยคะแนนเสียง 400 ต่อ 10 เสียง งดออกเสียง 5 เสียง
28 มีนาคม – จักรภพ เพ็ญแข รัฐมนตรีประจำสำนักนายกรัฐมนตรี คนที่ 99 เดินทางกลับประเทศไทยในรอบ 15 ปี หลังลี้ภัยการเมือง
เหตุการณ์ > เมษายน

19 เมษายน – กีรติ รัชโน ปลัดกระทรวงพาณิชย์ เสียชีวิตขณะปฏิบัติหน้าที่​
20 เมษายน – กระสุนปืนจากประเทศพม่าเข้ามาในตำบลท่าสายลวด อำเภอแม่สอด จังหวัดตาก
เหตุการณ์ > พฤษภาคม

11 พฤษภาคม – วุฒิสภาไทย ชุดที่ 12 หมดวาระลง แต่ยังคงรักษาการในตำแหน่งไปจนกว่าจะมีวุฒิสภาชุดใหม่
14 พฤษภาคม – เนติพร เสน่ห์สังคม หรือ (บุ้ง ทะลุวัง) นักกิจกรรมเคลื่อนไหวต่อต้านกฎหมายมาตรา 112 เสียชีวิต
20 พฤษภาคม –
ประติมากรรมสำริดโกลเด้นบอยที่พิพิธภัณฑ์สหรัฐส่งคืนให้แก่ประเทศไทย ได้เดินทางถึงประเทศไทยแล้วพร้อมจัดแสดงไว้ในพิพิธภัณฑสถานแห่งชาติ พระนคร
20-24 พฤษภาคม – เปิดรับสมัครการเลือกสมาชิกวุฒิสภาไทย พ.ศ. 2567
ความไม่สงบในชายแดนภาคใต้ของประเทศไทย: เกิดเหตุระเบิดที่จังหวัดนราธิวาสมีผู้เสียชีวิตสองราย
21 พฤษภาคม –
คณะรัฐมนตรีมีมติอนุมัติให้กรมศิลปากร กระทรวงวัฒนธรรม มอบโบราณวัตถุ 20 รายการ คืนให้ประเทศกัมพูชา
ท่าอากาศยานสุวรรณภูมิได้รับแจ้งการลงจอดฉุกเฉินของสิงคโปร์แอร์ไลน์ เที่ยวบินที่ 321 มีผู้เสียชีวิตหนึ่งรายและบาดเจ็บ 104  ราย
24 พฤษภาคม – วุฒิสภาไทย ชุดที่ 12 ซึ่งรักษาการในตำแหน่ง สิ้นสุดการใช้อำนาจเลือกนายกรัฐมนตรี
25 พฤษภาคม – ทักษิณ ชินวัตร อดีตนายกรัฐมนตรี เดินทางไปเยือนจังหวัดนครราชสีมา
31 พฤษภาคม – วอยซ์ทีวี หยุดการดำเนินกิจการ